***A 268. sorszámú Extruder gép kezelő megnevezésű részszakképesítés szakmai és vizsgakövetelménye***

1. AZ ORSZÁGOS KÉPZÉSI JEGYZÉKBEN SZEREPLŐ ADATOK

1.1. A részszakképesítés azonosító száma: 31 543 03

1.2. Részszakképesítés megnevezése: Extruder gép kezelő

1.3. Iskolai rendszerű szakképzésben a szakképzési évfolyamok száma: -

1.4. Iskolarendszeren kívüli szakképzésben az óraszám: 200-250

2. EGYÉB ADATOK

2.1. A képzés megkezdésének feltételei:

2.1.1. Iskolai előképzettség: alapfokú iskolai végzettség vagy iskolai előképzettség hiányában

2.1.2. Bemeneti kompetenciák: a képzés megkezdhető e rendelet 3. számú mellékletében a Vegyész szakmacsoportra meghatározott kompetenciák birtokában

2.2. Szakmai előképzettség: -

2.3. Előírt gyakorlat: -

2.4. Egészségügyi alkalmassági követelmények: szükségesek

2.5. Pályaalkalmassági követelmények: -

2.6. Elméleti képzési idő aránya: 40%

2.7. Gyakorlati képzési idő aránya: 60%

2.8. Szintvizsga: -

2.9. Az iskolai rendszerű képzésben az összefüggő szakmai gyakorlat időtartama: -

3. PÁLYATÜKÖR

3.1. A részszakképesítéssel legjellemzőbben betölthető munkakör(ök), foglalkozás(ok)

|  |  |  |  |
| --- | --- | --- | --- |
|   |  A |  B |  C |
|  3.1.1. |  **FEOR száma** |  FEOR megnevezése |  A részszakképesítéssel betölthető munkakör(ök) |
|  3.1.2. |  8136 |  Gumitermékgyártó gép kezelője |  Gumisajtoló |
|  3.1.3. |   |   |  Műszaki gumitermék előállító |

3.2. A részszakképesítés munkaterületének rövid leírása:

Az extruder gép kezelő elvégzi az alapanyag vizsgálatokat, a gyártási utasítás alapján előkészíti a feladat végrehajtásához szükséges alap- és segédanyagokat, a gépsoron beállítja az extrudálás paramétereit. Üzemelteti az extruder gépsort, gondoskodik a termék jelöléséről, kiszereléséről.

A részszakképesítéssel rendelkező képes:

- A gumikeveréken és az alapanyagokon fizikai és reológiai méréseket végezni

- Minősíteni a gumikeveréket, alapanyagot

- Gyártási utasítás alapján kiválasztani a szükséges szerszámokat, alapanyagokat, segédanyagokat

- A gépsoron beállítani a gyártáshoz szükséges paramétereket

- Kezelni az extruder gépsort

- Kezelni a jelölő, kiszerelő gépsort

- Kezelni a speciális extrudereket

- Munka-egészség- és környezetvédelmi szabályok betartásával kezelni a gépsort, kezelni a keletkező hulladékokat

- Elkészíteni a munkájával kapcsolatos dokumentumokat

3.3. Kapcsolódó szakképesítések:

|  |  |  |  |
| --- | --- | --- | --- |
|   |  A |  B |  C |
|  3.3.1. |  **A kapcsolódó szakképesítés, részszakképesítés, szakképesítés-ráépülés** |
|  3.3.2. |  **azonosító száma** |  megnevezése |  a kapcsolódás módja |
|  3.3.3. |  34 543 01 |  Abroncsgyártó |  szakképesítés |
|  3.3.4. |  34 543 03 |  Formacikk-gyártó |  szakképesítés |
|  3.3.5. |  34 543 04 |  Ipari gumitermék előállító |  szakképesítés |
|   |

4. SZAKMAI KÖVETELMÉNYEK

|  |  |  |
| --- | --- | --- |
|   |  A |  B |
|  4.1. |  **A részszakképesítés szakmai követelménymoduljainak az állam általelismert szakképesítések szakmai követelménymoduljairól szóló kormányrendelet szerinti** |
|  4.2. |  **azonosító száma** |  megnevezése |
|  4.3. |  10076-16 |  Általános gumiipari feladatok |
|  4.4. |  11804-16 |  Extruder gép kezelés |

5. VIZSGÁZTATÁSI KÖVETELMÉNYEK

5.1. A komplex szakmai vizsgára bocsátás feltételei:

Az iskolarendszeren kívüli szakképzésben az 5.2. pontban előírt valamennyi modulzáró vizsga eredményes letétele.

5.2. A modulzáró vizsga vizsgatevékenysége és az eredményesség feltétele:

|  |  |  |  |
| --- | --- | --- | --- |
|   |  A |  B |  C |
|  5.2.1. |  **A szakképesítés/részszakképesítés/szakképesítés-ráépülés szakmai követelménymoduljainak** |
|  5.2.2. |  **azonosító száma** |  megnevezése |  a modulzáró vizsga vizsgatevékenysége |
|  5.2.3. |  10076-16 |  Általános gumiipari feladatok |  gyakorlati |
|  5.2.4. |  11804-16 |  Extruder gép kezelés |  gyakorlati |

Egy szakmai követelménymodulhoz kapcsolódó modulzáró vizsga akkor eredményes, ha a modulhoz előírt feladat végrehajtása legalább 51%-osra értékelhető.

5.3. A komplex szakmai vizsga vizsgatevékenységei és vizsgafeladatai:

5.3.1. Gyakorlati vizsgatevékenység

*A)* A vizsgafeladat megnevezése: Alapanyag és keverékvizsgálatok

A vizsgafeladat ismertetése: Alapanyagok és segédanyagok fizikai tulajdonságainak mérése (sűrűség, viszkozitás, szemcseeloszlás)

Gumikeverékek reológiai vizsgálata, vulkanizált gumiminták fizikai vizsgálata (Reológiai és vulkanizálási görbék felvétele, mintaelőkészítés további vizsgálatra, vastagság-, keménységmérés, szakítás-, tapadás-, nyúlás-, fáradás-, öregedés-, kopásvizsgálatok) Mérési eredmények dokumentálása

A vizsgafeladat időtartama: 45 perc

A vizsgafeladat értékelési súlyaránya: 30%

*B)* A vizsgafeladat megnevezése: Extruder gép kezelés

A vizsgafeladat ismertetése: Extruder gépsor kezelése, alapanyag ellátás biztosítása, extrudált termék hűtése, elvezetése, a műveletekhez kapcsolódó munkabiztonsági és minőségellenőrzési feladatok ellátása

A vizsgafeladat időtartama: 20 perc

A vizsgafeladat értékelési súlyaránya: 50%

5.3.2. Központi írásbeli vizsgatevékenység: -

A vizsgafeladat megnevezése: -

A vizsgafeladat ismertetése: -

A vizsgafeladat időtartama: -

A vizsgafeladat értékelési súlyaránya: -

5.3.3. Szóbeli vizsgatevékenység

A vizsgafeladat megnevezése: Általános rendeltetésű gumitermékek alapanyagai

A vizsgafeladat ismertetése: A szóbeli vizsgatevékenység központilag összeállított vizsgakérdései a 4.3. sorszámú modul témaköreit tartalmazza.

A vizsgafeladat időtartama: 30 perc (felkészülési idő 20 perc, válaszadási idő 10 perc)

A vizsgafeladat értékelési súlyaránya: 20%

5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok:

A részszakképesítéssel kapcsolatos előírások a http//nive.hu/ című weblapon érhetők el a Vizsgák menüpontban

5.5. A szakmai vizsga értékelésének a szakmai vizsgaszabályzattól eltérő szempontjai: -

6. ESZKÖZ- ÉS FELSZERELÉSI JEGYZÉK

|  |  |
| --- | --- |
|   |  A |
|  6.1. |  **A képzési és vizsgáztatási feladatok teljesítéséhez szükséges eszközök minimumát meghatározó eszköz- és felszerelési jegyzék** |
|  6.2. |  Bemérő eszközök |
|  6.3. |  Reométer |
|  6.4. |  Keménységmérő |
|  6.5. |  Vastagságmérő |
|  6.6. |  Szakítószilárdság mérő |
|  6.7. |  Sűrűségmérő |
|  6.8. |  Viszkozitásmérő |
|  6.9. |  Szitasor |
|  6.10. |  Mérlegek |
|  6.11. |  Minta vulkanizáló prés |
|  6.12. |  Minta kivágó, előkészítő berendezés |
|  6.13. |  Fárasztógép |
|  6.14. |  Koptatógép |
|  6.15. |  Öregítő berendezés |
|  6.16. |  Extruder gépsor |
|  6.17. |  Hengerszék |
|  6.18. |  Extruder szerszámok |
|  6.19. |  Elsősegély nyújtó felszerelés |
|  6.20. |  Kézi szerszámok |
|  6.21. |  Tároló edények |
|  6.22. |  Gépkönyvek, kezelési utasítások |
|  6.23. |  Gyártási, vizsgálati előírások |
|  6.24. |  Szabványok, kézikönyvek, szótárak |
|  6.25. |  Karbantartás eszközei |
|  6.26. |  Egyéni védőfelszerelés |
|  6.27. |  Keresztfejes extruder |

7. EGYEBEK